
С Ъ О Б Щ Е Н И Е

Оперативен щаб на Община Бяла за предприемане на мерки против разпространението на COVID-19 уведомява обществеността, че към 13.04.2020 г. на територията на общината са карантинирани общо 100 лица, като на 2 от тях за неспазване на противоепидемичните мерки за карантина са образувани досъдебни производства по чл.355 от Наказателния кодекс (изм. - ДВ, бр. 28 от 2020 г., в сила от 24.03.2020 г. до отмяна на извънредното положение - Който наруши наредба, правила или мерки, издадени против разпространяването или появяването на заразна болест по хората, се наказва с лишаване от свобода до три години и глоба от хиляда до десет хиляди лева).
Със  Заповед № РД-01-197/11.04.2020 г. на Министъра на здравеопазването, считано от 12 април 2020 г.  носенето на защитна маска или друго средство, покриващо носа и устата, е ЗАДЪЛЖИТЕЛНО ЗА ВСИЧКИ ГРАЖДАНИ, когато се намират в закрити или на открити обществени места.

Административно-наказателните санкции за това нарушение са глоба от 300 до 1000 лв., а при повторно нарушение от 1000 до 2000 лв., а когато нарушението е извършено от едноличен търговец или юридическо лице, се налага имуществена санкция в размер от 500 до 2000 лв., а при повторно нарушение от 2000 до 5000 лв.
УВАЖАЕМИ ЖИВУЩИ 
НА ТЕРИТОРИЯТА НА ОБЩИНА БЯЛА,

НЕ СЕ СЪБИРАЙТЕ ПО ГРУПИ И НЕ НАПУСКАЙТЕ ДОМОВЕТЕ СИ БЕЗ ВАЖНА ПРИЧИНА! 
СПАЗВАЙТЕ ОБЯВЕНИТЕ МЕРКИ ОТ КОМПЕТЕНТНИТЕ ОРГАНИ, ЗА ДА БЪДЕТЕ ЗДРАВИ ВИЕ И ВАШИТЕ БЛИЗКИ!

